OpenLLM-France/wikimedia huggingface dataset:
# Aimeruda

Aimeruda o Eimeruda va ser una noble de la casa comtal d'Alvèrnia, casada en segones núpcies amb el comte Borrell II. Alguns apunten que era germana de la primera esposa del comte, Letgarda de Tolosa. Aimeruda havia estat casada amb anterioritat i tenia una filla anomenada Aldria, abans d'esdevenir muller de Borrell. Del nou matrimoni no tindria descendència, i a més a partir de la mort del comte el 993 no hi ha més notícies d'ella. És conegut que en el testament de Borrell, ell deixava a Aimeruda diversos alous de forma vitalícia per al seu sosteniment, per tant n'era usufructuària i no els podia alienar, en tot cas consta que després haurien de passar a la catedral de Girona i a altres seus.

## Referències

* ↑ Sobrequés i Callicó, Jaume; Morales i Montoya, Mercè. Comtes, reis, comtesses i reines de Catalunya. Barcelona: Editorial Base, 2011, p. 32. ISBN 978-84-15267-24-9.
# Morrano

Morrano és una localitat que es troba al nord-oest de la comarca de Somontano de Barbastre (província d'Osca) que pertany al municipi de Bierge i que té 19 habitants (a final de 2014). Es troba a 40 km al nord-est d'Osca i a 640 m sobre el nivell del mar.
Està situat a plena Sierra de Guara.

## Història

* El 1097 Pedro, bisbe d'Osca, va donar al monestir de S. Ponce de Tornera les esglésies de Labatella, Morrano, Yaso i Panzano.
* El 1213 es declarà vila.
* El 1857 s'afegiren Yaso i Sant Roman a l'ajuntament de Morrano.

## Monuments

* Església Parroquial dedicada a Sant Pere Apòstol d'origen romànic, però amb diverses reformes en el segle xvii i segle xviii (reformada recentment)
* Casa de la vila. (Any 1733) actualment centre social.
* Futur museu dedicat a les aus.
* Ermita de Sant Martí, de construcció romànica amb afegits del segle xvi i XVII, en la qual sobresurt un cos de maó mudèjar a la torre.

## Referències

* ↑ Morrano contará con un museo dedicado al trabajo fotográfico del naturalista David Gómez Samitier

## Enllaços externs

* Descripción de Morrano Artículos Literarios del AltoAragón
# Arcobadara

Arcòbara (anteriorment anomenat Arcobadara (Arkobadara, grec antic: Ἀρκοβάδαρα) ) va ser una ciutat dàcia esmentada per Ptolemeu.

## Vegeu també

* Dàcia

## Referències

* ↑ Dana, Dan. «Un nou duplicarius din ala I Tungrorum Frontoniana atestat pe un vas descoperit în castrul roman de la Arcobara/Ilișua» p. 56, 2012. [Consulta: 14 gener 2014].
* 1 2 Nemeti, Sorin. «Arcobadara» p. 11, 2010. [Consulta: 26 maig 2013].
* ↑ Cristian Găzdac, Corneliu Gaiu, Elena Marchiş: "Arcobadara (Ilişua)", Ed. Mega Publishing House, Cluj-Napoca, 2011
* ↑ bistrita24. «Intâlnire cu lumea romană ("Meeting with the Roman world")». bistrita24.ro, 24-03-2011. Arxivat de l'original el 28 març 2012. [Consulta: 4 gener 2013].
* ↑ Olteanu, Toponyms.

## Bibliografia
### Antic

* Anonymous. Tabula Peutingeriana (en llatí).
* Ptolemy, Claudius. Geographia (en grec antic). Sumptibus et typis Caroli Tauchnitii, c. 140.

### Modern

* Olteanu, Sorin. «Linguae Thraco-Daco-Moesorum - Toponyms Section» (en ro, en). Linguae Thraco-Daco-Moesorum. Arxivat de l'original el 16 juliol 2011. [Consulta: 3 gener 2010].
# Front Democràtic (Guinea Bissau)

El Front Democràtic (portuguès: Frente Democrática, FD) va ser un partit polític de Guinea Bissau.

## Història

El partit va ser establert en 1991 per Aristide Menezes. Després de la mort de Menezes en 1994, Canjura Indjai esdevingué líder del partit. Es va presentar a les eleccions generals de Guinea Bissau de 1994 com a part de l'aliança Unió pel Canvi (UM). La UM va obtenir sis escons a l'Assemblea Nacional Popular, un dels quals fou atorgat al FD i ocupat per Injai.
després de la guerra civil en 1998 i 1999, el DF es va unir a l'Aliança Democràtica. L'Aliança va obtenir tres escons en les eleccions generals de Guinea Bissau de 1999-2000, i Injai va mantenir el seu escó a l'Assemblea. El partit va sortir de l'Aliança en 2003 i es va unir a la coalició Plataforma Unida. A les eleccions legislatives de Guinea Bissau de 2004 la PU no va obtenir cap escó a l'Assemblea.
El partit va donar suport al candidat Malam Bacai Sanhá a les eleccions presidencials de Guinea Bissau de 2005, i no es va presentar a les eleccions parlamentàries de 2008. Novament va donar suport Sanhá a les eleccions presidencials de 2009, que va guanyar en la segona ronda. Més tard va donar suport al cop d'Estat de 2012 que va seguir a les eleccions presidencials després de la mort de Sanhá.

## Referències

* 1 2 3 4 5 Peter Karibe Mendy (2013) Historical Dictionary of the Republic of Guinea-Bissau, Scarecrow Press, p187
# Voivodats de Polònia

Des de principis del segle XIV Polònia ha estat dividida en diversos voivodats. Durant el segle xx es van donar les següents variacions :
* 1921-1939: 15 + 1 voivodats + 1 Regió autònoma de Silèsia
* 1940-1945: Segona Guerra Mundial, Ocupació per l'Alemanya Nazi i l'URSS.
* 1945-1975: 14 + 2 voivodats, després 17 + 5.
* 1975-1998: 49 voivodats.
* A partir del 1999 Polònia consta de 16 voivodats.
Tant els seus noms com les seves àrees corresponen amb les regions històriques de Polònia.
| Abreviatura | Voivodat | nom (polonès) | superfície (en km²) | població | capital |
| ZP | Pomerània Occidental | Zachodniopomorskie | 23.032 | 1.697.500 | Szczecin |
| PM | Pomerània | Pomorskie | 18.293 | 2.183.600 | Gdańsk |
| LB | Lubusz | Lubuskie | 13.985 | 1.008.400 | Gorzów Wielkopolski Zielona Góra |
| DS | Baixa Silèsia | Dolnośląskie | 19.948 | 2.904.700 | Wrocław |
| OP | Opole | Opolskie | 9.412 | 1.061.000 | Opole |
| SL | Silèsia | śląskie | 12.294 | 4.731.500 | Katowice |
| WP | Gran Polònia | Wielkopolskie | 29.942 | 3.355.300 | Poznań |
| KP | Cuiàvia i Pomerània | Kujawsko-Pomorskie | 17.970 | 2.069.200 | Bydgoszcz Toruń |
| LD | Łódź | Lódzkie | 18.223 | 2.607.400 | Łódź |
| WM | Vàrmia i Masúria | Warmińsko-Mazurskie | 24.202 | 1.428.400 | Olsztyn |
| DT | Masòvia | Mazowieckie | 37.715 | 5.128.600 | Varsòvia |
| PD | Podlàquia | Podlaskie | 20.180 | 1.207.700 | Białystok |
| SK | Santa Creu | Swiętokrzyskie | 11.672 | 1.295.900 | Kielce |
| DL | Lublin | Lubelskie | 25.115 | 2.197.000 | Lublin |
| MA | Petita Polònia | Małopolskie | 15.141 | 3.245.600 | Cracovia |
| PK | Subcarpàcia | Podkarpackie | 17.890 | 2.096.700 | Rzeszów |

## Referències

* ↑ Les dades corresponen a gener de 2003.
* 1 2 Seu de voivoda.
* 1 2 Seu del parlament o sejm.
# BBV

BBV té els següents significats:
* Banco Bilbao Vizcaya, banc amb seu a Bilbao fusionat posteriorment en Banco Bilbao Vizcaya Argentaria
* Bill & Ben Video, empresa productora de vídeo i àudio lligada a la sèrie de televisió Doctor Who del Regne Unit
# Leading European Newspaper Alliance

Leading European Newspaper Alliance (LENA) és una organització creada inicialment per set (ara vuit) diaris europeus el març de 2015, per millorar el periodisme a Europa. El grup pretén compartir continguts i pràctiques tecnològiques dins de la transformació que està experimentant actualment la indústria del periodisme, en un entorn caracteritzat pel ràpid creixement dels lectors basats en Internet. Els membres de LENA són Die Welt (Alemanya), El País (Espanya), La Repubblica (Itàlia), Le Figaro (França), Le Soir (Bèlgica), el diari suís de llengua alemanya Tages-Anzeiger, el diari de llengua francesa Tribune de Genève i el diari en llengua polonesa Gazeta Wyborcza. Aquestes publicacions tenen un públic conjunt de set milions, a més de 43 milions d'usuaris únics d'Internet. Javier Moreno Barber, redactor en cap d'El País del 2006 al 2014, va ser el director del grup fins al maig de 2017. El seu successor van ser Christoph Zimmer, cap de comunicació de Tamedia i Olivier de Reaymaeker, conseller delegat de Le Soir. L'actual presidenta de l'Aliança és Joanna Krawczyk, la cap de News Partnerships de Gazeta Wyborcza.

## Referències

* ↑ Friedrich, Svenja. «Leading European Newspaper Alliance: European newspapers establish joint network». Die Welt. Axel Springer SE, 10-03-2015. Arxivat de l'original el 2019-09-05.
* ↑ «"Gazeta Wyborcza" przystąpiła do sojuszu LENA podnoszącego standardy dziennikarstwa» (en polonès). .
# Casas de Miravete

Casas de Miravete és un municipi de la província de Càceres, a la comunitat autònoma d'Extremadura (Espanya).

## Demografia

Evolució demogràfica :
| 2001 | 2002 | 2003 | 2004 | 2005 | 2006 |
| 205 | 194 | 197 | 194 | 185 | 172 |
# Aiming for Enrike

Aiming for Enrike és un duo instrumental d'Oslo que barreja música jazz rock, noise rock, post-punk, math rock i funk.

## Membres

* Simen Følstad Nilsen: guitarra
* Tobias Ørnes Andersen: bateria

## Discografia

* Mao Miro (2012)
* Aiming for Enrike (EP, 2013)
* Segway Nation (2016)
* Las Napalmas (2017)
* Music for working out (2020)

## Referències

* ↑ «NRK P3 Urørt». [Consulta: 16 agost 2017].
* ↑ «AIMING FOR ENRIKE». Arxivat de l'original el 2017-08-17. [Consulta: 16 agost 2017].
* ↑ «Aiming For Enrike». Arxivat de l'original el 2017-08-17. [Consulta: 16 agost 2017].
* ↑ «Release “Mao Miro” by Aiming For Enrike - MusicBrainz». [Consulta: 16 agost 2017].
* ↑ «EP, by Aiming for Enrike». [Consulta: 16 agost 2017].
* ↑ «Release “Segway Nation” by Aiming For Enrike - MusicBrainz». [Consulta: 16 agost 2017].
# Morral del Drac

El Morral del Drac, o cova del Drac, és un monòlit del massís de Sant Llorenç del Munt. Es troba al vessant nord de la Mola (1.103,3 m), el punt més alt del massís, a una distància d'uns 550 metres del cim. És al coll que hi ha entre el cim de la Mola i el turó d'en Griera (1.002,4), a l'inici de la carena del Pagès, la qual vertebra el massís de Sant Llorenç del Munt fins al coll d'Eres, al sud-est del Montcau. Té una elevació de 980,2 m. És al municipi de Matadepera, al Vallès Occidental. Al vessant sud-oest del coll on es troba hi ha la canal de la Coma de l'Abella i al vessant nord-est hi ha la canal de Santa Agnès, on hi ha l'ermita de Santa Agnès.
És un monòlit de conglomerat de composició carbonatada format per dos grans blocs d'uns 32 metres d'alçada, separats en la seva base, on deixen una gran obertura.
Es tracta de l'escenari d'una de les llegendes tradicionals més remotes de Sant Llorenç del Munt, la llegenda del drac de Sant Llorenç. La primera ascensió es va fer l'11 de febrer del 1923 per membres del Centre Excursionista de Terrassa.

## Galeria d'imatges

* Obertura de la Cova del Drac
* Vista des de l'interior
* Fotografia La Cova del Drac de Josep Salvany i Blanch (1926)
* Morral del Drac

## Vegeu també

* Cavall Bernat, monòlit de Sant Llorenç del Munt
* La Castellassa de Can Torres, monòlit de Sant Llorenç del Munt

## Referències

* ↑ «Morral del Drac». Gran Enciclopèdia Catalana. Barcelona: Grup Enciclopèdia Catalana.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «223. Sant Llorenç i l'Obac». Departament de Medi Ambient i Habitatge, Generalitat de Catalunya. [Consulta: 9 novembre 2020].
* ↑ Suades i Marigot, Jordi; Sans Pérez, David. «El drac de Sant Llorenç». A: Històries i llegendes de Sant Llorenç del Munt i l'Obac. Sant Vicenç de Castellet: Farell, novembre 2000, p. 31-34 (Llegendes; 3). ISBN 9788493041866 [Consulta: 19 novembre 2020].

## Enllaços externs

* Morral del Drac al mapa de l'Institut Cartogràfic i Geològic de Catalunya
* «Escalada a Sant Llorenç del Munt i la serra de l'Obac - Ressenyes - Morral del Drac». santllors.com. [Consulta: 19 novembre 2020].
# Arius nuchalis

Arius nuchalis és una espècie de peix de la família dels àrids i de l'ordre dels siluriformes.

## Distribució geogràfica

Es troba a Guaiana.

## Referències

* ↑ uBio (anglès)
* ↑ Cuvier, G. & A. Valenciennes. 1840. Histoire naturelle des poissons. Tome quinzième. Suite du livre dix-septième. Siluroïdes. Hist. Nat. Poiss. (BOOK), Nov., v. 15: i-xxxi + 1-540.
* ↑ BioLib (anglès)
* ↑ FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Günther, A. 1864. Catalogue of the fishes in the British Museum. Catalogue of the Physostomi, containing the families Siluridae, Characinidae, Haplochitonidae, Sternoptychidae, Scopelidae, Stomiatidae in the collection of the British Museum. Cat. Fishes v. 5: i-xxii + 1-455.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Västerbotten

Västerbotten (?·pàg.), etimològicament Bòtnia de l'Oest, és una província o landskap al nord de Suècia. Limita amb Ångermanland, Lapònia, Norrbotten i el golf de Bòtnia. És famosa pel formatge que porta el nom de la província.

## Geografia

Històricament Västerbotten s'ha dividit en ciutats i districtes.

### Ciutats

* Umeå (1622)
* Skellefteå (1845)

### Poblacions

* Åkullsjön
* Åheden
* Åmsele
* Ånäset
* Åsele
* Avaliden
* Bygdeträsk
* Djäkneböle
* Gardsjönäs
* Hedlunda
* Kälen
* Morö backe
* Robertsfors
* Sikeå
* Tomterna

### Fets

* Muntanya més alta: Åmliden (550 meters)
* Llac més extens: Bygdeträsket
# Athirala

Athirala és un santuari hindú al districte de Kadapa (abans Cuddapah) a Andhra Pradesh, prop del riu Cheyair. El temple agregat al santuari és considerat molt sagrat i segons la creença popular les seves aigües alliberen dels crims més horribles tal com van fer amb Parasu Rama (reencarnació de Vixnú) que havia matat a la seva mare. S'hi celebra el festival anual de Sivaratri, que dura tres dies al febrer i atreu milers de peregrins.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Cinglera dels Feixans

La Cinglera dels Feixans és una formació rocosa, un feixà, a cavall dels termes actuals de Tremp, pertanyent a l'antic municipi ribagorçà d'Espluga de Serra, en el Pallars Jussà, i de Sopeira, a l'Alta Ribagorça d'administració aragonesa.
És al sud-oest de Llastarri i al sud-est de Sopeira, i és una cinglera que es bada cap al nord, constituint tot el vessant septentrional del Pic de l'Àliga.
# Aimi Kunitake

Aimi Kunitake (國武 愛美, 10 de gener de 1997) és una futbolista japonesa.

## Selecció del Japó

Va debutar amb la selecció del Japó el 2018. Va disputar 3 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2018 | 3 | 0 |
| Total | 3 | 0 |

## Referències

* ↑ 2018 Japan Football Association(japonès)

## Enllaços externs

* Aimi Kunitake, Fitxa a Soccerway
# Aster

* No s'ha de confondre amb Astèr.
«Aster» té aquests significats:
* Aster (llatí) o àster, gènere de plantes amb flors en la família de les asteràcies a la qual dona nom
* Aster, Agrupació Astronòmica de Barcelona, entitat privada sense afany de lucre que reuneix els afeccionats a l'astronomia i ciències afins, de l'àmbit de Barcelona en particular i de Catalunya en general
* ASTER, sensor de teledetecció instal·lat a bord del satèl·lit Terra llançat a l'òrbita de la Terra per la NASA l'any 1999
# Francesc Esteve

Francesc Esteve és el nom dels següents personatges:
* Francesc Esteve i Balagué, (Martorell, 1970) jurista i advocat català
* Francesc Esteve i Botey (Sant Martí de Provençals, Barcelona, 1884 - Madrid, 1955) pintor i aiguafortista català.
* Francesc Esteve i Gàlvez, (Castelló de la Plana, 1907 - 2001) prehistoriador i arqueòleg valencià.
* Francesc Esteve Montégut, (Illa, 1758 - Constança, 1827) polític nord-català.
* Francesc Esteve i Soley, (Sabadell, 1932) fotògraf català.
# West Maas en Waal

West Maas en Waal és un municipi de la província de Gelderland, al centre-est dels Països Baixos. L'1 de gener del 2009 tenia 18.319 habitants repartits sobre una superfície de 85,15 km² (dels quals 7,77 km² corresponen a aigua). Limita al nord-oest amb Tiel, al nord-est amb Neder-Betuwe, a l'oest amb Neerijnen, a l'est amb Druten, al sud-oest amb Maasdriel, al sud amb Oss (NB) i Lith (NB) i al sud-est amb Wijchen.

## Centres de població

Alphen aan de Maas, Altforst, Appeltern, Beneden-Leeuwen, Boven-Leeuwen, Dreumel, Maasbommel i Wamel.

## Administració

* Dorpslijst Dreumel 3 regidors
* CDA 3 regidors
* VVD 2 regidors
* PvdA 2 regidors
* F.D. Boven-Leeuwen 2 regidors
* F.D. Maasdorpen 2 regidors
* Partij Beneden-Leeuwen 1 regidor
* F.D. Wamel 1 regidor
* F.D. Beneden-Leeuwen 1 regidor

## Enllaços externs

* www.westmaasenwaal.nl
# Cinturó Sam Browne

El cinturó Sam Browne és un joc de cinturó (generalment de cuir) combinat amb cingla travessada sobre el pit per l'espatlla dreta, que forma part de l'equipament propi d'uniformes de l'oficialitat militar, o bé d'uniformes policials.
El cinturó Sam Browne fou dissenyat entorn de 1860 per Samuel James Browne (1824-1901), llavors oficial britànic a l'Índia, com a manera de facilitar el transport i ús de les armes de mà (sabre i pistola) havent perdut una mà durant la Revolta dels Sipais. El resultat fou un estri còmode i útil que anà popularitzant-se entre l'oficialitat de l'exèrcit britànic i dels de la Commonwealth, tant en la forma original com en versions alternatives de dues cingles diagonals o horitzontals. El 1912 passà a ésser part integrant de l'equipament obligatori de l'oficialitat britànica i de la Commonwealth.
Des d'inicis del segle XX el cinturó Sam Browne fou adoptat per l'oficialitat de molts exèrcits del món, en part com a reflex del prestigi de l'uniforme britànic d'oficial, i en part per qüestions estrictament pràctiques. En molts estats s'aplicà també a l'uniforme policial i, més endavant, a uniformes paramilitars, com ara els de milícies feixistes (Itàlia i Alemanya, per exemple).
En la segona meitat del segle XX el cinturó Sam Browne ha conegut una certa decadència en el món militar, en sorgir nous dissenys més segurs i fets en materials elàstics, de cotó premsat (webbing) i, més endavant, de derivacions sintètiques. Avui dia l'ús del cinturó Sam Browne tendeix a circumscriure's a uniformes de gala.
L'exemplar prototip del cinturó Sam Browne es conserva al National Army Museum (Londres).

## Bibliografia

* Mollo, John. Military fashion: a comparative history of the uniforms of the great armies from the 17th century to the First World War. London: Barrie & Jenkens, 1972. ISBN 0-214-65349-8

## Enllaços externs

* Sam Browne belt. A full history and a controversy. Arxivat 2011-03-20 a Wayback Machine.
* Sam Browne and beyond: a look Arxivat 2010-03-30 a Wayback Machine.
# Adam Taubitz

Adam Taubitz (Chorzów, 7 d'octubre de 1967) és un músic alemany de jazz i músic clàssic, violinista i trompetista, líder de banda, guitarrista i compositor. Des de 1997 fou segon director violinista a l'Orquestra Filharmònica de Berlín sota la direcció de Claudio Abbado. És potser més conegut pel seu treball amb la Filharmònica de Berlín Jazz Group, que es va establir el 1999, i amb l'Aura String Quartett.

## Referències

* ↑ Lord, Tom. The jazz discography, [1992-<c2001>]. ISBN 1-881993-00-0.
* ↑ Zitty (en alemany). Zitty Verlag GmbH, 2000.
* ↑ «BANDUNG MUSIC CAMP - FACULTY MEMBER 2011 - STRINGS», 25-04-2012. Arxivat de l'original el 25/04/2012. [Consulta: 26 desembre 2021].

## Enllaços externs

* Adam Taubitz
* Taubitz/Dobler Swing Quartet
* Thomas Dobler's New Baroque
# Armeni (desambiguació)

«Armeni» té aquests significats:
* Armeni (argonauta), argonauta nadiu de Rodes o d'Armènion a Tessàlia
* Armeni (religiós), religiós cristià grec
* Armeni, membre del grup humà dels armenis, originari de la zona del Caucas, assentats a Armènia, Geòrgia i Rússia
* Armeni, llengua indoeuropea parlada al Caucas
Viccionari
# Màlik Karanful Mubàrak Xah

Màlik Karanful Mubàrak Xah Xarki fou sultà xàrquida del sultanat de Jaunpur.
Malik Karanful era fill adoptiu de l'eunuc habshi Malik Sarwar Khwadja-i Djahan Malik al-Xark i el va succeir a la seva mort el 1399. Com el seu pare adoptiu, era també un habshi. El sultanat de Delhi no podia exercir cap autoritat després que la seva capital havia patir el saqueig durant quinze dies per part de les forces de Tamerlà (final de 1398 i començament del 1399), cosa que fou aprofitada per Karanful, que a diferència del seu pare va agafar el títol reial de sultà amb el nom de Mubarak Shah i va fer llegir la khutba en nom propi, emetent moneda. Del títol de Malik al-Xark (rei d'Orient) va derivar el nom de la dinastia (shàrkida o xàrquida).
Mallu Ikbal, que al sortir Tamerlà de Delhi el 1399 havia assolit el poder en absència del sultà Nàssir-ad-Din Mahmud Xah Tughluq, va atacar Jaunpur sense èxt. Mallu Ikbal va cridar el sultà que va retornar a Delhi l'octubre de 1401 i assabentat de la mort de Mubarak a finals d'aquest any van aprofitar el moment per atacar altre cop el sultanat però el germà petit i successor de Mubarak, Ibrahim Xah Xarki, va poder dominar la situació.

## Referències

* Mahajan, V.D. (1991, reimpressió 2007) History of Medieval India, Part I, S.Chand & Co., Nova Delhi, ISBN 81-219-0364-5
# Francesc Estrabau i Jubert

Francesc Estrabau i Jubert, conegut per en Caixa (Palafrugell, 1845 – 1906), propietari i rendista, des de 1883 fins a la seva mort va ser quatre vegades alcalde de Palafrugell, a més de tinent d'alcalde i regidor en diverses ocasions. Tenia la casa pairal al carrer de Cavallers de Palafrugell. Va convertir la seva finca de Port Pelegrí en un establiment que oferia banys de mar, calents o a temperatura ambient, i fins i tot banys d'onatge a la gruta de Sant Roc. Tenia una horta entre l'actual carrer Daró i la Creu Roquinyola, de Palafrugell, on es conserven les restes d'un molí i aqüeducte. Ha donat nom a dos carrers de Calella de Palafrugell: el que porta el seu nom i el de Banys d'en Caixa. També duu el seu nom l'anomenat pont d'en Caixa, que travessa l'Aubi, construït el 1895.

## Referències

* ↑ Saurí, M. Concepció «Francesc Estrabau i Jubert, en Caixa». Nou Palafrugell, número 103, 1997. Arxivat de l'original el 2012-06-21 [Consulta: 10 octubre 2012].
* ↑ «Carrer dels Banys d'en Caixa». Ajuntament de Palafrugell.
* ↑ Arbat i Robles, Núria; Granés i Cortey, Josep Oriol. Palafrugell i l'aigua. Quaderns de Palafrugell 24, 2015, p. Ajuntament de Palafrugell i Diputació de Girona.
* ↑ «Francesc Estrabau i Jubert, en Caixa». Es Còdol, número 15, 01-12-1997. Arxivat de l'original el 2012-06-21 [Consulta: 10 octubre 2012].
* ↑ Bessó, Mercuri «La ruta d'en Caixa». Revista de Palafrugell, 01-11-1995, p. 27.